stanford-oval/wikipedia huggingface dataset:
אזג'יאן אליוסקי
קריירת מועדונים > לידס יונייטד > עונת 2018/2019

ב-11 באוגוסט 2018 הבקיע אליוסקי את שערו הראשון לעונת 2018/2019, בניצחון 1–4 על דרבי קאונטי, וגם בישל את השער השני במשחק.
הוא פתח את העונה בעמדת שחקן הכנף השמאלי או הימני, אך לאחר פציעתו של בארי דאגלס, הוסט לעמדת המגן השמאלי, זכה לשבחים על הופעותיו והותיר את דאגלס על הספסל גם לאחר שזה חזר לכשירות. הוא הצטיין בתפקידו באגף השמאלי לכל אורך 2019, הבקיע שערים נגד סטוק סיטי, בולטון וונדררס ו-ווסט ברומיץ' אלביון, והעלה את מאזן הכיבושים שלו לשבעה בעונת 2018/2019, עד אשר ב-22 באפריל הוחלף לאחר 12 דקות כתוצאה מקרע במיניסקוס והחמיץ את שארית העונה, כולל שלבי הפלייאוף.
במהלך עונת 2018/2019 שיחק אליוסקי 47 משחקים בכל המסגרות והבקיע שבעה שערים. לאחר שסיימה את העונה במקום השלישי בליגה והחמיצה את ההעפלה האוטומטית לפרמייר ליג כתוצאה מההפסד לוויגאן את'לטיק ב-19 באפריל, הוגרלה לידס לשחק בפלייאוף מול דרבי קאונטי, שסיימה את הליגה במקום השישי, בעוד אליוסקי כבר סיים את העונה בשל פציעתו. לידס ניצחה את המשחק הראשון שהתקיים בפרייד פארק בתוצאה 0–1, אך במשחק השני, שהתקיים באלנד רואד, הפסידה 2–4, ו-3–4 בסיכום שני המשחקים. לידס הודחה ודרבי קאונטי עלתה לגמור מול אסטון וילה.
קריירת מועדונים > לידס יונייטד > עונת 2019/2020

ב-24 באוגוסט 2019 הוא הבקיע את שערו הראשון לעונת 2019/2020, בניצחון 0–3 על סטוק סיטי. לאחר עצירת עונת הכדורגל בבריטניה במרץ 2020 בשל התפרצות נגיף הקורונה, התחדשו המשחקים ביוני, ולידס הצליחה להעפיל לפרמייר ליג בפעם הראשונה לאחר 16 שנה, ובנוסף זכתה גם באליפות הצ'מפיונשיפ. לאליוסקי היה חלק חשוב בהישג, כאשר הבקיע שערים קריטיים ושינה מהלכי משחקים.
קריירת מועדונים > לידס יונייטד > עונת 2020/2021

אליוסקי שיחק את משחקו הראשון בפרמייר ליג ב-19 בספטמבר 2020, כאשר נכנס כמחליף בדקה ה-70 במקומו של פטריק במפורד בניצחון 3–4 על פולהאם. שלושה ימים לאחר מכן פתח במשחק במסגרת הסיבוב השני של גביע הפוטבול ליג מול הול סיטי, והבקיע את שער השוויון בתוספת הזמן שהסתיים בתוצאה 1-1. עם תום הזמן החוקי נערכו בעיטות הכרעה, בהן ניצחה הול סיטי 8–9 ועברה לשלב הבא, כשאליוסקי היה אחד משני שחקני לידס שהחמיץ את ניסיון הבעיטה שלו. הוא פתח לראשונה בהרכב של לידס במשחק מול מנצ'סטר סיטי ב-5 באוקטובר שהסתיים בתוצאה 1-1, מכיוון שג'ק האריסון המושאל ממנצ'סטר, לא יכול היה להשתתף במשחק מול קבוצת האם שלו. ב-16 בדצמבר הבקיע את שער הבכורה שלו בפרמייר ליג, בניצחון קבוצתו 2–5 על ניוקאסל יונייטד. ב-29 בדצמבר, במשחק בו ניצחה לידס יונייטד את וסט ברומיץ' אלביון בתוצאה 0–5, הבקיע את שערו השני בפרמייר ליג ואף נבחר לשחקן המצטיין מטעם ה-BBC.
במרץ 2021 החלו דיווחים על מעבר אפשרי של אליוסקי לגאלאטסאריי בסיום העונה, דבר שעורר כעס בקרב אוהדי לידס. בסיום עונת 2020/2021 הציעה הנהלת לידס לאליוסקי חוזה חדש, אך הצדדים לא הגיעו להסכמות והשחקן עזב את המועדון לאחר ארבע שנים.
קריירת מועדונים > אל-אהלי

ב-29 ביולי 2021 חתם אליוסקי באל-אהלי מליגת העל הסעודית.
קריירת מועדונים > השאלה לפנרבחצ'ה

ב-2 באוגוסט 2022 הושאל לפנרבחצ'ה מליגת העל הטורקית עד סיום העונה. בסיום העונה זכה עם קבוצתו בגביע הטורקי, לאחר ניצחון 0–2 בגמר על איסטנבול בשאקשהיר.
קריירה בינלאומית

אליוסקי, שהיה יכול לשחק עבור נבחרת מקדוניה הצפונית (שנקראה בעבר הרפובליקה היוגולסבית לשעבר של מקדוניה), או נבחרת אלבניה בשל מוצאו, בחר לייצג את המדינה בה נולד, מקדוניה הצפונית. לאחר ששיחק בכל הנבחרות הצעירות, ערך אליוסקי את הופעת הבכורה שלו בנבחרת הבוגרת של מקדוניה ב-11 באוקטובר 2013, במשחק מול ויילס.
שערו הבינלאומי הראשון נכבש נגד אלבניה ב-5 בספטמבר 2016, במסגרת משחקי מוקדמות מונדיאל 2018. תחילה שיחק בעיקר בעמדת המגן השמאלי, ובעקבות השינוי בעמדות בהן שיחק במסגרות המועדונים הוסט לעמדות התקפיות יותר גם בנבחרת.
ב-12 בנובמבר 2020 היה שותף להעפלתה הראשונה בהיסטוריה של נבחרת מקדוניה הצפונית לטורניר גדול, יורו 2020, לאחר ניצחון 0–1 על נבחרת גאורגיה.
במאי 2021 נכלל אליוסקי בסגל הסופי לקראת יורו 2000, שנדחה בשנה בשל מגפת הקורונה. הוא היה מעורב בתקרית במהלך המשחק הראשון בטורניר מול אוסטריה. מיד לאחר שהבקיע שער לזכות קבוצתו, התעמת מרקו ארנאוטוביץ' מאוסטריה (חצי סרבי במוצאו) עם שחקני צפון מקדוניה (האלבנים במוצאם), אגזון בייטולאי ואליוסקי, והשמיע כלפיהם הערה גזענית בסרבית. מאוחר יותר התנצל ארנאוטוביץ' על התקרית, אך כתוצאה מכך הורחק על ידי אופ"א מהמשחק הבא בטורניר, מול הולנד.
סטטיסטיקות קריירה

נכון ל-29 באפריל 2023
| מועדון | עונה | ליגה | ליגה> הופעות | ליגה> שערים | גביע> הופעות | גביע> שערים | גביע הליגה> הופעות | גביע הליגה> שערים | אחר> הופעות | אחר> שערים | סה"כ> הופעות | סה"כ> שערים |
| --- | --- | --- | --- | --- | --- | --- | --- | --- | --- | --- | --- | --- |
| שפהאוזן (השאלה) | 2013/2014 | הליגה השווייצרית השנייה | 26 | 2 | 1 | 0 | — | — | — | — | 27 | 2 |
| שפהאוזן | 2014/2015 | הליגה השווייצרית השנייה | 35 | 2 | 1 | 0 | — | — | — | — | 36 | 2 |
| שפהאוזן | 2015/2016 | הליגה השווייצרית השנייה | 16 | 0 | 1 | 0 | — | — | — | — | 17 | 0 |
| שפהאוזן | סה"כ | סה"כ | 77 | 4 | 3 | 0 | — | — | — | — | 80 | 4 |
| לוגאנו (השאלה) | 2015/2016 | ליגת העל השווייצרית | 16 | 3 | 2 | 0 | — | — | — | — | 18 | 3 |
| לוגאנו | 2016/2017 | ליגת העל השווייצרית | 34 | 16 | 2 | 1 | — | — | — | — | 36 | 17 |
| לוגאנו | סה"כ | סה"כ | 50 | 19 | 4 | 1 | — | — | — | — | 54 | 20 |
| לידס יונייטד | 2017/2018 | פוטבול ליג צ'מפיונשיפ | 42 | 7 | 0 | 0 | 3 | 0 | 0 | 0 | 45 | 7 |
| לידס יונייטד | 2018/2019 | פוטבול ליג צ'מפיונשיפ | 44 | 7 | 1 | 0 | 2 | 0 | 0 | 0 | 47 | 7 |
| לידס יונייטד | 2019/2020 | פוטבול ליג צ'מפיונשיפ | 39 | 5 | 1 | 0 | 1 | 0 | 0 | 0 | 41 | 5 |
| לידס יונייטד | 2020/2021 | פרמייר ליג | 36 | 2 | 1 | 0 | 1 | 1 | 0 | 0 | 38 | 3 |
| לידס יונייטד | סה"כ | סה"כ | 161 | 21 | 3 | 0 | 7 | 1 | 0 | 0 | 171 | 22 |
| אל-אהלי | 2021/2022 | ליגת העל הסעודית | 28 | 6 | 2 | 0 | — | — | — | — | 30 | 6 |
| אל-אהלי | 2023/2024 | ליגת העל הסעודית | 4 | 0 | 0 | 0 | — | — | — | — | 4 | 0 |
| אל-אהלי | סה"כ | סה"כ | 32 | 6 | 2 | 0 | — | — | — | — | 34 | 6 |
| פנרבחצ'ה (השאלה) | 2022/2023 | ליגת העל הטורקית | 17 | 1 | 1 | 0 | — | — | 8 | 0 | 26 | 1 |
| סה"כ בקריירה | סה"כ בקריירה | סה"כ בקריירה | 337 | 51 | 13 | 1 | 7 | 1 | 8 | 0 | 363 | 53 |
↑  משחקים במסגרת עונת 2022/2023 בליגה האירופית
תארים > קבוצתיים

פוטבול ליג צ'מפיונשיפ: 2019/2020
הגביע הטורקי: 2022/2023
תארים > אישיים

שער החודש של הפוטבול ליג צ'מפיונשיפ: אוגוסט 2017
שער העונה של לידס יונייטד: 2017/2018
דליה קורקין

אין תמונה חופשית
דליה קורקין (נולדה בשנת 1961) היא מנהלת ישראלית, המשמשת מאז 1998 כמנכ"ל קבוצת עמל ומעבר.
ביוגרפיה

קורקין נולדה וגדלה בקיבוץ רמות מנשה ובנעוריה בחרה לעבוד בהנהלת חשבונות של הקיבוץ. בתום שירותה הצבאי המשיכה בתחום הנהלת חשבונות, וסיימה לימודי כלכלה וניהול במכללת רופין.
את הכניסה לתחום הניהול החלה קורקין בשנת 1995 כמנהלת הכספים בקיבוצה, והמשיכה את דרכה בשנת 1998, כשחברה קטנה בשם עמל, שעסקה בהפניית כוח אדם מקצועי למספר קיבוצים בתחום הבריאות והסיעוד, חיפשו מנהל לחברה. למרות שקורקין לא הייתה קרובה לתחומי עיסוק אלה, היא ראתה פוטנציאל להיכנס לתחום הסיעוד בקיבוצים. היא זיהתה את קשייהם של חברי הקיבוץ לתפעל את בתי הסיעוד שלהם ולטפל בחוליהם הקשים, כיוון שסיעוד דורש התמחות, וזהו עיסוק אינטימי שחברי קיבוץ נרתעו להיכנס אליו. היא החלה לעבור בקיבוצים בשכנוע החברים לאפשר להפעיל אצלם מסגרות של בריאות. בין השאר חתמה עם קבוצה של עשרה קיבוצים בגליל העליון, שכינו עצמם "סלע הגליל" על ניהול וטיפול בבתים סיעודיים. בינתיים גם התפשטה לבתי סיעוד ובתי חולים בשוק החופשי.
היא הכניסה את קבוצת גרנות כשותף שווה בחברה-האם "עמל סיעודית(הקישור אינו פעיל)" וביססה את עמל ומעבר כחברת כחברת סיעוד ותחומים משיקים נוספים כמו תחום בתי האבות, טיפול נפשי ועוד. הפועלת בפריסה ארצית בקיבוצים, במושבים ובערים. בשנת 2015 רכשה קורקין 30% מרשת עמל ומעבר והמשיכה לכהן כמנכ"לית הרשת. בשנת 2024 הודיע בנק הפועלים על רכישת כ-20% מהרשת, לפי שווי של 1.5 מיליארד ש"ח, וחלקה של קורקין ירד ל-16%.
לאורך השנים רכשה קורקין מספר חברות בתחום הסיעוד והאבחון הפסיכולוגי ומיזגה אותן לתוך החברה בניהולה. כמו כן היא כותבת ומרצה מדי פעם בענייני סיעוד.
בשנת תשפ"ה קבלה אות "יקירת אורנים - המכללה האקדמית לחינוך על פועלה בתחום החינוך המיוחד.
הערות שוליים

↑  דליה קורקין באתר החברה
↑  אריק בשן, שרת הבריאות הקיבוצית באתר הקיבוצים, 7 ביולי 2005
↑  טלי חרותי-סובר, בת 90 פותחת דלת, באתר הארץ, 10 ביוני 2010
↑  גולן חזני, פימי רוכשת את רשת הסיעוד עמל ומעבר לפי שווי של מיליארד שקל, באתר כלכליסט, 11 בדצמבר 2021
↑  גולן חזני, אקזיט עמל ומעבר: הקיבוצניקית מרמות מנשה, שמנהלת את הרשת, שווה כבר 400 מיליון שקל, באתר כלכליסט, 2 בינואר 2024
↑  דליה קורקין, ענף הסיעוד אימץ את הרגלי ההיי-טק, באתר TheMarker‏, 28 ביולי 2009
↑  דליה קורקין, הקשישים אינם שורפים צמיגים, באתר TheMarker‏, 17 במאי 2007
בוסטון קרים פאי

| --- | --- |

 
 מאכלים
 סוג:  עוגת ספוג 
 מוצא:  ארצות הברית 
 אופן הגשה:  קינוח
 מרכיבים עיקריים:  עוגת ספוג 
 
בוסטון קרים פאי (באנגלית: מילולית - פאי קרם בוסטוני) היא עוגת ספוג עגולה. העוגה נחצית לשניים וממולאת בקרם או פודינג ולאחר מכן מצופה בשוקולד. על אף שמה של העוגה, אין מדובר בפאי.
העוגה הומצאה על ידי השף הצרפתי מ. סאנזיאן (M. Sanzian) עבור טקס הפתיחה של מלון פארקר האוס שבבוסטון, בשנת 1856. לאחר מכן הופיע מתכון העוגה בספר הבישול "עקרות בית בווירג'יניה" ("Housekeeping in Old Virginia") מאת מריון קמפבל טיירי (Marion Cabell Tyree) בשנת 1876. כשהקונדיטורית ג'אנה צ'אנג פתחה בשנת 2000 את מאפיית Flour בעיר, היא הוסיפה לעוגת ארבע השכבות ספוג סירופ קפה מתוק, קצפת וציפוי של גנאש שוקולד.
העוגה נחשבת לקינוח הרשמי של מדינת מסצ'וסטס שבארצות הברית ולאחד מסמלי המדינה בעקבות הכרזה מה-12 בדצמבר 1996, והיא נקראת על שם בירתה בוסטון.
ראו גם

מטבח ניו אינגלנד
לינה מאגול

לינה מאגול (בגרמנית: Lina Maria Magull; נולדה ב-15 באוגוסט 1994) היא כדורגלנית גרמנייה, המשחקת בעמדת הקשרית באינטר מילאנו(אנ') מהסרייה א' ובנבחרת גרמניה.
קריירת מועדונים > נוער

מאגול החלה את קריירת הנוער במועדון Hörder SC, בו שיחקה בין השנים 1999–2002. לאחר מכן עברה למועדון Hombrucher SV בו שיחקה שש שנים בסגל המורכב כמעט כולו מבנים. ב-2008 עברה לשחק בקבוצת SuS Kaiserau's C בבית הספר של ההתאחדות לכדורגל ואתלטיקה בוסטפאליה.
קריירת מועדונים > בוגרים

ב-2009 עברה למועדון גוטרסלוה(אנ') מהבונדסליגה השניייה לנשים. מאגול סייעה למועדון לעלות לבונדסליגה לנשים.
קריירת מועדונים > בוגרים > וולפסבורג

בעונת 2012/13(אנ') חתמה מאגול בוולפסבורג מהבונדסליגה. את הופעת הבכורה שלה בבונדסליגה היא עשתה ב-23 בספטמבר 2012 בניצחון 6:0 על סינדלפינגן(אנ'). 4 ימים מאוחר יותר היא שיחקה לראשונה בליגת האלופות בניצחון החוץ 5:1 על אוניה ראצ'יבורז(אנ'). ב-14 בנובמבר הבקיעה את שער הליגה הראשון שלה בניצחון 10:0 על קבוצתה הקודמת גוטרסלוה.
בעונת 13–2012 היא זכתה יחד עם וולפסבורג בטרבל, כשהיא זוכה בבונדסליגה, הגביע הגרמני וליגת האלופות.
ב-21 במאי 2015 מאגול הושאלה לפרייבורג(אנ') מהבונדסליגה, שם שיחקה במשך 3 עונות..
קריירת מועדונים > בוגרים > באיירן מינכן

לקראת עונת 19–2019 עברה מאגול לקבוצת באיירן מינכן מהבונדסליגה. בהופעת הבכורה שלה שהתקיימה ב-16 בספטמבר 2018 היא הבקיעה שער בניצחון 10:1 על באייר לברקוזן.
בעונת 21–2020 זכתה יחד עם באיירן באליפות גרמניה בהפרש של 2 נקודות מיריבתה המושבעת של באיירן, וולפסבורג. החל מעונה זו משמשת מאגול כקפטנית של הקבוצה.
קריירת מועדונים > בוגרים > אינטר מילאנו

ב-13 בינואר 2024 עברה מאגול לאינטר מילאנו(אנ') מהסרייה א'..
קריירה בינלאומית > נבחרות צעירות

מאגול החלה לייצג את גרמניה ב-2008. ב-2010 ו-2011 השתתפה באליפות אירופה עד גיל 17(אנ') שם סיימה במקום השלישי בטורניר יחד עם נבחרתה. בגביע העולם לנשים עד גיל 20(אנ') 2012 ביפן, הבקיעה מאגול בתוספת הזמן את השער היחיד בניצחון 0:1 על גאנה, מה שהבטיח את מקומה של גרמניה ברבע-הגמר. בסופו של דבר הגיעה גרמניה לגמר שם הפסידה 1:0 לארצות הברית(אנ').
ב-2013 מאגול זומנה לאליפות אירופה עד גיל 19(אנ') בוויילס והגיעה לחצי הגמר שם הודחה על ידי נבחרת צרפת(אנ') אחרי הפסד 2:1.
ב-2014, מאגול שימשה כקפטנית נבחרת גרמניה, והובילה את נבחרתה לזכייה בגביע העולם לנשים עד גיל 20(אנ'), אחרי ניצחון 1:0 על ניגריה(אנ').
קריירה בינלאומית > נבחרות בוגרות

ב-13 באוקטובר 2015 זומנה מאגול לנבחרת גרמניה לקראת מוקדמות יורו 2017(אנ') נגד רוסיה וטורקיה(אנ').
בגביע העולם בכדורגל נשים 2019 מאגול כבשה בניצחון 4:0 על דרום אפריקה. היא כבשה את השער הבודד של גרמניה בהפסד 2:1 לשוודיה ברבע הגמר.
ביורו 2022 לקחה מאגול חלק משמעותי כשהגיעה יחד עם נבחרתה לגמר הטורניר בו הפסידה בתוצאה 2:1 לאנגליה לאחר הארכה. מאגול הופיעה ב-5 משחקים במהלך הטורניר בהם כבשה 3 שערים.
חיים אישיים

מאגול עבדה בעבר כפקידה במשרד פרסום. יש לה תעודת תזונאית והיא למדה שיווק ספורט ועיתונאות ספורט באוניברסיטה ללמידה מרחוק ב-2022..
ב-17 במרץ 2016, השתתפה מאגול בהגרלת שלב הבתים של גביע העולם עד גיל 20(אנ'), כזוכת גביע העולם עד גיל 20 ב-2014..
מאגול בזוגיות עם לוקה שוסטר, מאמן כושר במועדון אינגולשטאדט מהליגה השלישית בגרמניה.
הישגים ותארים

וולפסבורג
ליגת האלופות: 2012-13, 2013-14
בונדסליגה: 2012-13, 2013-14
הגביע הגרמני לנשים: 2012-13, 2014-15
באיירן מינכן
בונדסליגה: 2020-21
גרמניה
אליפות אירופה בכדורגל נשים; מקום שני: 2022
גרמניה עד גיל 20
גביע העולם בכדורגל נשים עד גיל 20(אנ'): 2014; מקום שני: 2012
תארים אישיים
מדליית הכסף של פריץ וואלטר(אנ'): 2012
הערות שוליים

↑  מאגול עוברת בהשאלה לפרייבורג, באתר womensoccer.de
↑  מאגול נשארת בפרייבורג, באתר womensoccer.de
↑  מאגול ובנקרת' חתמו בבאיירן מינכן, באתר הרשמי של באיירן מינכן
↑  מאגול חתמה באינטר, באתר אינטר
↑  מאגול למדה באוניברסיטה מרחוק, באתר stern.de
↑  מאגול לקחה חלק בהגרלת שלב הבתים, באתר הרשמי של פיפ"א
| --- | --- |
בקרת זהויות :  GND: 1299523994  VIAF: 4088169261992309510006   WorldCat (עם VIAF): 4088169261992309510006
שלוק רוק

| --- | --- |
 מוקד פעילות:  ארצות הברית, ישראל
 תקופת הפעילות:  מ-1985
 סוגה:  רוק יהודי • פופ • רוק
 shlockrock.com
 חברים
 לני סולמון
 חברים לשעבר
 שותפים רבים
 
שלוק רוק (באנגלית: Shlock Rock) היא להקת רוק יהודית אמריקאית־ישראלית, אשר התגבשה בדצמבר 1985 ונוסדה רשמית בתחילת 1986. את הלהקה מוביל הזמר לני סולמון, בעיקר ביצירת פרודיות בעלות אופי דתי באמצעות שינוי מילותיהם של להיטים. נכון לשנת 2022 הלהקה הוציאה 39 אלבומים וקיימה מעל 2000 קונצרטים. המוזיקה שלהם היא עירוב של פרודיות לשירי רוק־פופ ושירים מקוריים באנגלית ובעברית. המטרה המוצהרת של הלהקה היא להפיץ גאווה יהודית, זהות ומודעות בכל רחבי הקהילה היהודית במטרה לדאוג להמשכויותה של הקהילה. סולמון והלהקה מסתובבים בקהילות יהודיות ברחבי העולם ומנגנים בקונצרטים, בבתי ספר ובאירועים יהודיים.
היסטוריה

לפי דברי סולומון, בדצמבר 1985 נשכר אולפן ההקלטות ברחוב 39 בניו יורק, למשך שבועיים, בין השעות חצות ל־8:00 כדי לחסוך בהוצאות. זמן קצר לאחר מכן, בינואר 1986 יצא אלבומם הראשון "Learning is Good". ההצלחה המפתיעה של האלבום גרמה לסולמון לעזוב את עבודתו כרואה חשבון ולהתמקד במוזיקה.
האלבום "כמעט בברודוויי" (Almost on Broadway, 2003) כולל שירים המבוססים על מחזמרים, כמו "Soup and Challah" המבוסס על "סופרקאליפרג'ליסטיקאקספיאלידושס" ממרי פופינס ו"Tekiah" המבוסס על השיר "מריה" מסיפור הפרברים. בשנת 2010 יצא לאור האלבום "A Shabbat in Liverpool", הכולל שירי שבת ללחני הביטלס.
חברי הלהקה המקוריים היו: לני סולומון (שירה, קלידים), יונה לויד (גיטרה), גארי וולין (תופים), מארק סקייר (בס), מארק אינפילד (סקסופון, קלידים, כלי הקשה) ודני בלוק (סקסופון, כינור). הלהקה משתמשת בנגנים מקומיים בסיבובים ברחבי העולם.
מאז פרוץ מגפת הקורונה נערך שידורי חי של לני סולמון פעם בשבוע.
סגנון מוזיקלי ושירים בולטים

שלוק רוק יוצרת פרודיות ללהיטים, באמצעות שינוי המילים לכאלו בעלות אופי יהודי־דתי, כדי לחנך ולשעשע באמצעות הפרודיה.
להיטים בולטים כוללים את "We've Got a Strong Desire" (פרודיה על "We Didn't Start the Fire" של בילי ג'ואל), "אברבנאל" (פרודיה על "Barbara Ann" של הביץ' בויז)' "אחשוורוש" (פרודיה על "Rock Me Amadeus" של פאלקו), "My Bekeshe Needs Cleaning" (פרודיה על "California Dreamin'" של The Mamas & the Papas).
בשנת 1987 הוציאה הלהקה את הבלדה "Minyan man", אשר חודש בגרסת אקפלה בשנת 2015 עם להקת המכביטס.
דיסקוגרפיה

Learning is Good (1986)
Purim Torah (1987)
Jewish Pride (1987)
Emunah (1988)
To Unite All Jews (1988)
Songs of the Morning (1989)
Lenny and the Shlockers (1990)
Shlock Rock Videos, Volume 1 (1990)
Sgt. Shlockers Magical History Tour (1991)
Shlock Rock Videos Volume 2 (1992)
The Kosher Police (1992)
We're Coming Back (1992)
Bring Back That Shabbos Feeling (1993)
Manual For The Moral Minded (1994)
Woodshlock (1995)
Shlock Rock For Kids Volume 1 (1995)
Shlock Rock Songbook (1996)
Stories From the Holy Land (1997)
Shlock Rock Greatest Hits Volume 1 - The Early Years 1986-1990
Mikdash (1997)
Shlock Rock For Kids Sing Together (1998)
Menchville The Musical (1998)
Shlock Rock Meets The Prophets (1999)
Shlock Rock JMTV - Videos Volume 3 (2000)
God Sent Us Email (2001)
Rock Moshiach/Bitah Achishenah (2002)
Almost on Broadway (2003)
Tnu Lanu Siman/Give Us A Sign (2004)
Shlock Rock For Kids Volume 3 We're In The Band (2005)
J-Rap City - Shlock Rock Rap Compilation - Feat. Etan G November (2005)
ReJewVenated (2006)
Shlock Rock Music Videos (DVD)
Shlock Rock GH2 - Greatest Hits Volume 2 – 1991-1996
Osher V'Osher (2008)
Shlock Rock For Kids Party Time (2008)
No Limits (2009)
A Shabbat in Liverpool (2010)
Kosher Cake (January 2012)
Still Not Quite on Broadway (2012)
Derech Haor (2012)
Shlockapella (מרץ 2015)
Simchat Chayim (אוגוסט 2016)
“The Lenny Solomon Project” – Shira Yetaira (אוגוסט 2018)
Shlock Rock New Shul (מרץ 2019)
הערות שוליים

↑  Shlock Rock Hall of Fame, Shlock Rock
↑  Shlock Rock, web.archive.org, ‏1999-10-08
↑  Discography, Shlock Rock
| --- | --- |
בקרת זהויות :  NLI: 987007304716005171  LCCN: no2007038268  MusicBrainz: 266df053-9ab6-4aeb-a409-5d6db2de4780  VIAF: 266608107   WorldCat (עם VIAF): 266608107
שנות ה-30 של המאה ה-14

שנות ה-30 של המאה ה-14 היו העשור הרביעי של המאה ה-14, החלו ב-1 בינואר 1330 והסתיימו ב-31 בדצמבר 1359.
אירועים בולטים בעולם

פרק זה לוקה בחסר. אנא תרמו לוויקיפדיה ו.
אירועים בולטים בעולם > מלחמה ופוליטיקה > מלחמות

28 ביולי 1330 – לאחר הניצחון על הכוחות הבולגריים בקרב ולבאז'ד משיגים הסרבים שליטה על הבלקן
1330 – בולגרים מובסים בקרב וולבוז'ד על ידי הסרבים. חלקים מבולגריה עוברים לשלטון סרבי.
1330 – הונגרים מובסים בקרב פוסאדה על ידי הוולאכים.
27 בספטמבר 1331 – קרב פלובצה בין ממלכת פולין לבין מדינת המסדר הטווטוני
10–11 בנובמבר 1332 – קרב דופלין מור, בין הקרבות החשובים במלחמת העצמאות של סקוטלנד.
18 בפברואר 1332 – עמדה ציון הראשון, קיסר אתיופיה מוביל את כוחותיו למלחמה נגד המוסלמים
1337 – תחילת מלחמת מאה השנים בין צרפת לבין אנגליה.
1338 – מלחמת מאה השנים – לודוויג הרביעי, קיסר האימפריה הרומית הקדושה תומך באנגלים.
1338 – פיליפ השישי, מלך צרפת, מתחיל התקפה בצפון-מערב צרפת ותוקף את פורטסמות' מהים.
1338 – ניקומדיה נכבשת על ידי האימפריה העות'מאנית.
אירועים בולטים בעולם > מלחמה ופוליטיקה > אירועים פוליטיים משמעותיים

19 בנובמבר 1330 – אדוארד השלישי, מלך אנגליה עולה לשלטון, לאחר שביצע הפיכה כנגד העוצר רוג'ר מורטימר
1331 – הקמת הברית השוואבית בגרמניה.
20 בדצמבר 1333 – בנדיקטוס השנים עשר התמנה לאפיפיור אחרי שיוחנן העשרים ושניים מת
1335 – בנדיקטוס השנים עשר מתחיל לתקן את הנזירים ציסטרציאנים.
1335 – לאחר מותו של אבו סאיד נפסקת השושלת האילח'אנית.
1336 – הקמת אימפריה וייאנגרה בדרום הודו.
23 בספטמבר 1339 – סימון בוקהנגרה, נבחר להיות דוג'ה ג'נובה הראשון
כלכלה

פרק זה לוקה בחסר. אנא תרמו לוויקיפדיה ו.
אסונות

פרק זה לוקה בחסר. אנא תרמו לוויקיפדיה ו.
4 בנובמבר 1333 – נהר הארנו עולה על גדותיו וגורם נזקים קשים לעיר פירנצה
התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה ו.
מדע וטכנולוגיה

פרק זה לוקה בחסר. אנא תרמו לוויקיפדיה ו.
תרבות פופולרית > אדריכלות

1335 – סרגיי רדונז'סקי הקים כנסייה במקום בו התפתחה לאוורת השילוש-סרגייב.
1338 – סיום בניית כנסיית פררי - אחד הכנסיות החשובות בוונציה.
אישים בולטים

פרק זה לוקה בחסר. אנא תרמו לוויקיפדיה ו.
רעיה הרניק

| --- | --- |
אין תמונה חופשית
 לידה:  7 באוגוסט 1933 (בת 91) ברלין, גרמניה הנאצית 
 שם לידה:  רעיה ויטקובסקי (ויתקון) 
 מדינה:  ישראל 
 מקום לימודים:  האוניברסיטה העברית בירושלים 
 שפות היצירה:  עברית 
 בן או בת זוג:  מאיר הרניק 
 צאצאים:  גוני הרניק 
 פרסים והוקרה:  פרס זאב לספרות ילדים ונוער (1994) 
 
רעיה הַרְניק (נולדה ב-7 באוגוסט 1933) היא סופרת, משוררת ופעילת חברה ישראלית.
ביוגרפיה

הרניק נולדה בשם רעיה ויטקובסקי בברלין בירת גרמניה, השנייה משני ילדיהם של רות לבית קאופמן וארווין (משה) ויטקובסקי (לימים ויתקון), שהיה תעשיין ממשפחה עשירה, בעל תואר דוקטור בכלכלה פוליטית מאוניברסיטת ברלין. ב-1936, כשהייתה כבת ארבע, עלתה המשפחה לארץ ישראל, והתיישבה בתל אביב. בשנת 1943 עברו לירושלים. בארץ עבד אביה במחלקת המסחר והתעשייה של הסוכנות היהודית, ובהמשך היה הנספח הכלכלי הראשון בשגרירות ישראל בוושינגטון (1949–1951), ולאחר מכן מנכ"ל בנק אגוד לישראל.
הרניק למדה סוציולוגיה באוניברסיטה העברית. עבדה כעורכת תוכניות רדיו ב"קול ישראל". נישאה למוזיקאי ועורך הרדיו מאיר הרניק, שנהרג בתאונת דרכים ב-1972.
הרניק נחשפה לתודעת הציבור לאחר נפילתו של בנה, רב-סרן גוני הרניק, בקרב על הבופור בתחילתו של מבצע שלום הגליל. היא הייתה מהבולטות שבמבקרי המלחמה, של מדיניות ישראל בלבנון ושל אבותיה, מנחם בגין ואריאל שרון. מחאתה עוררה הדים רבים, בייחוד משום שעד אותה תקופה לא היה מקובל שהורים שכולים יביעו מחאה על המדיניות הצבאית והביטחונית של הממשלה. לאחר סיום המלחמה החלה ליזום מפגשי דיאלוג עם אנשי ימין והציבור הדתי הרחוקים מהשקפתה הפוליטית.
היא הוציאה ספרי שירים וספרי ילדים. במיוחד התפרסמו השירים שכתבה לזכר בנה, "שירים לגוני" (1983). ספרה לילדים "גוני" מספר את קורות חייו ומותו של בנה גוני. ספרה לילדים "אחי אחי", העוסק בהתמודדותו של ילד השוכל את אחיו, זכה ב-1994 בפרס זאב לספרות ילדים.
אחיו הצעיר של אביה, ד"ר אלפרד ויתקון, היה שופט בית המשפט העליון.
גיסתה (אחות בעלה) הייתה הציירת נהדה גפני.
מתגוררת בירושלים.
הערות שוליים

↑  דוד תדהר (עורך), "ד"ר משה ארוין ויתקון (ויטקובסקי)", באנציקלופדיה לחלוצי הישוב ובוניו, כרך יד (1965), עמ' 4520.
↑  ראו עוד: זהר שביט, מנוחה גלבוע, גרשון ברגסון, 'נימוקים למתן הפרס לרעיה הרניק על ספרה: אחי אחי (ודבר מקבלת הפרס)', ספרות ילדים ונוער כ, ב (1993), 10–12.
| --- | --- |
בקרת זהויות :  NLI: 987007313382805171  PLWABN: 9810642928305606  BnF: cb15022498d (data)  GND: 11586279X  ISNI: 0000 0000 6663 9983  LCCN: n85362078  NSK: 000351738  NTA: 267163355  VIAF: 71673540   WorldCat (עם VIAF): 71673540 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
מרדכי קרליץ

אליהו מרדכי (מוטל'ה) קרליץ (נולד ב-4 במרץ 1952) הוא איש ציבור ואיש עסקים חרדי ישראלי. כיהן כראש עיריית בני ברק בין השנים 1998–2003 מטעם מפלגת דגל התורה.
ביוגרפיה

נולד בבני ברק, בנו של הרב נסים קרליץ ולאה, בתו של הרב צבי הירש קופשיץ. למד בישיבת פוניבז'. נישא לשרה, בת הרב חיים קרפ מתל אביב. לאחר נישואיו למד בכולל חזון איש, שבראשו עמד אביו. בהמשך עמד בראשות כולל ללימודי חושן משפט.
בשנת 1998 נבחר לראשות עיריית בני ברק, כמועמד מוסכם על שלוש המפלגות החרדיות: דגל התורה, אגודת ישראל וש"ס. יזם את פיתוח צפון העיר בני ברק ובפרט את מתחם מגדלי המשרדים ב.ס.ר. בשנת 2003, בעקבות הסכם רוטציה בין דגל התורה לאגודת ישראל, החליף אותו ישכר פרנקנטהל, איש חסידות גור ונציג אגודת ישראל. לאחר פרישתו מראשות העירייה פנה לעסקי יזמות. הוא מעורב בעסקאות נדל"ן ובהן תיווך מכירת מתחם אסם ברחוב השומר בבני ברק לקבוצת יזמים מצרפת.
קרליץ היה ממקורביו של הרב אהרן לייב שטיינמן. בשנת 1999 היה חבר בוועדת טל שחוקקה את חוק טל. בגין פעילות זו למען בני הישיבות קיבל קרליץ מכתב הוקרה מהרב אהרן ליב שטינמן שכתב לו: "באתי בדברים אלה להודות לך על המאמצים הגדולים אשר עשית למען שכל בחור ישיבה יוכל ללמוד תורה כל זמן שירצה בלי שום הגבלה". למכתב צירפו את חתימותיהם 25 רבנים וראשי ישיבות ובהם, חברי מועצת גדולי התורה: הרב נסים קרליץ, הרב גרשון אדלשטיין ואחרים.
בשנת 2001 השתתף בניסוח אמנת כנרת. כשפורסם חלקו בעניין התבטא הרב יוסף שלום אלישיב נגד האמנה והיא ספגה גינויים נרחבים ביתד נאמן. קרליץ אמר בתגובה כי הוא לא חתם על האמנה.
בשנת 2006 הקים קרליץ בהוראת הרב אלישיב והרב שטיינמן את קרן ההסעות של החינוך העצמאי שמממנת את הסעתם של תלמידים למוסדות החינוך החרדים המרוחקים, לאחר שהמדינה הפסיקה את המימון בעקבות פסיקת בג"ץ שהמערך מפלה לטובה תלמידים במוסדות להחזרה בתשובה.
בשנת 2011 הוביל מטעם הרב שטיינמן את השינויים בשליטה בחינוך העצמאי שבעקבותיהם גברה השפעתם של אנשי דגל התורה בארגון. בשנת 2012 עמד מאחורי ביצוע המהפך בשליטה בעיתון יתד נאמן והעברתה לידי איש העסקים שמעון גליק, מקורבו של הרב שטיינמן.
ביוני 2021 מונה לחבר בוועדת החקירה הממלכתית לחקר אסון הר מירון ואף קיבל את תמיכתו של נשיא מועצת גדולי התורה, הרב גרשון אדלשטיין. בדעת מיעוט הוא טען שאין צורך בהפקעה של מתחם הקבר, שעלולה לפגוע בשיתוף הפעולה בין גורמים חרדיים והרשויות, ובכך לפגוע בבטיחות.